《西州城》
宋代·马之纯

运渎居东西冶城，西州遗迹甚分明。
多言东晋才经始，或说孙吴已创成。
池苑春风罗绮市，楼台夜月管弦声。
入门尽是嬉游地，惟有羊公不愿行。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。